सिंगापोर

सिंगापुर (अंग्रेजी: Singapore सिंगपोर, चिनिया: 新加坡 शीन्जियापो, मलेय: Singapura सिंगापुरा, तमिल: சிங்கப்பூர் चिंकाप्पूर) छगू दक्षिण एसियाली देय्‌ ख। थ्व देय्‌ हलिमया छगू मू बन्दरगाह व व्यापारिक केन्द्र ख। थ्व दक्षिण एशियाय् मलेशिया व इण्डोनेशियाया दथुइ ला। सिंगापुरया संस्कृतय् अर्थ सिंहतयेगु थाय्‌ ख। थ्व नगरयात सिंहतयेगु नगरया कथं नालेगु या। थ्व थासय् यक्व धर्म हनिपिं, थी-थी देय्‌या संस्कृति, इतिहास व भाषाया मनु छधि जुया च्वंगुदु। मू कथं थन चिनिया व अँग्रेजी भाषा चलनचल्तीइ दु। आकारय् मुंबई स्वया चिधंगु थ्व देशय् च्वनिपिं करीब ३५लखः जनसंख्याय् चिनी, मलेय व भारतीय मू ख। आधुनिक सिंगापुर दक्षिण-पूर्व एशियाय्, निकोबार द्वीपपुचः स्वया करिब १५०० कि.मी. तापाक्क छगू चिधंगु व विकसित देय्‌ सिंगापुर न्हापाया २०गु शताब्दीया उत्तरार्धय् पर्यटन व व्यापारया छगू मू केन्द्रया रूपय् पलिस्था जूगु दु। आधुनिक सिंगापुरया पलिस्था सन् १८१९य् सर स्टेमफोर्ड रेफल्सं याःगु ख। वय्‌कःयात इस्ट इण्डिया कम्पनीया अधिकारीया कथं दिल्लीइ स्थित तत्कालीन भिसेरोइं कम्पनीया व्यापार बांलाकेया निंतिं सिंगापुर छ्वःगु ख। सन्‌ १९६५य् मलेशियां बायावना न्हुगु सिंगापुर राष्ट्रया उदय जुल। नामाकरण किंवदंती कथं १४गु शताब्दीइ सुमात्रा द्वीपया छम्ह हिन्दू राजकुमार शिकारया निंतिं सिंगापुर द्वीपय् वंबिले अन जंगलय् सिंहतयेत खना वय्‌कलं व द्वीपया नां सिंगापुरा वा सिंहतयेगु द्वीप तयाबिल। लिधंसा